باشباخان بینعلی ییلدیریم، سوریه و عراقدا یئنی بیر صونعی دؤولت یارادیلماسی چابالارینا اصلا ایجازه وئرمه‌یه‌جک‌لرینی سؤیله‌دی.
ییلدیریم،
"سرحدلریمیزده، اؤزللیکه سوریه و عراقدا یئنی بیر صونعی دؤولت یارادیلماسی چابالارینا اصلا مسامحه گؤسترمریک، ایجازه وئرمییمیز سؤز قونوسو دئییل. بو قونودا مخاطب اؤلکه‌لرله لازیم‌ اولان دانیشیق‌لاری ائدیریک. شرط‌لر نه اولورسا اولسون اؤلکه‌میزین میلی ماراق‌لارینا، اگمنلیک حاق‌لارینا، تهلوکه‌سیزلیگینه قارشی بیر توتوم، گلیشمه یاشاساق گکئچمیشده اولدوغو کیمی گله‌جکده ده بونا قارشی‌لیق وئرمک‌ده تردد گؤسترمریک" دئدی.
آنکارادا جمعه نامازی چیخیشی ژورنالیست‌لرین سوال‌لارینی جاوابلایان ییلدیریم،
"او بؤلگه‌ده، 150 کیلومترلیک حاتایین سوریه سرحدینده لازیم اولان تدبیرلری آلیریق. معلوم، اورادا رادیکال قروپ‌لار سون زامان‌لاردا کنترلو اله آلدی و بورادا یاشانا‌جاق گلیشمه‌لره گؤره، ائدیله‌جک عملیات‌لاری نظره آلا‌راق بیز هم اینسانی درام یاشانماماسی هم ده سرحدلریمیزده اؤلکه‌میزه قارشی تهدیدلرین میدانا گلممه‌سی اوچون تدبیرلریمیزی آلیریق" دئدی.
